google/wiki40b huggingface dataset:
Jacques Barrot

Jacques Barrot (3. veebruar 1937 Yssingeaux – 3. detsember 2014) oli Prantsusmaa poliitik, Euroopa Komisjoni volinik ja üks 5 asepresidendist.
Hariduselt oli ta jurist ja sotsioloog. 1966–1976 oli ta Yssingeaux' linnanõukogu liige ja 1976–2001 linnapea. 1967–2004 oli ta Rahvuskogu saadik.
Alates aprillist novembrini 2004 oli ta Euroopa Komisjoni regionaalpoliitika volinik. Seejärel töötas ta 2008. aastani transpordivolinikuna. Aastatel 2008 kuni 2009 oli ta õiguse, vabaduse ja turvalisuse volinik José Manuel Barroso I komisjoni koosseisus.
Barrot kuulus parempoolsesse Rahvaliikumise Liitu.
2000. aastal sai Barrot Prantsusmaa kohtult kriminaalkaristuse "usalduse kuritarvitamise" eest, kui ta smugeldas 3 miljonit eurot valitsuse raha oma erakonna arvele. Ta sai 8 kuud vangistust tingimisi. Jacques Chirac andis talle armu.

Isiklikku

Jacques Barrot oli abielus. Tal on 3 last.
2006. aasta jalgpalli maailmameistrivõistluste Euroopa valikturniiri 3. alagrupp

2006. aasta jalgpalli maailmameistrivõistluste Euroopa valikturniiri 3. alagrupp
Heljo

Heljo on naisenimi.
2018. aasta seisuga oli see Eestis populaarsuselt 345. naisenimi. 1. jaanuari 2018 seisuga oli Eestis eesnimi Heljo 402 naisel.
Miksolüüdia helilaad

Miksolüüdia on diatooniline helilaad, mille kõrgusastmik on

                   1 - 1 - ½ - 1 - 1 - ½ - 1
miksolüüdia c-st c   d   e   f   g   a   b   c
miksolüüdia f-st f   g   a   b   c   d   es  f
miksolüüdia g-st g   a   h   c   d   e   f   g
Vastab madaldatud VII astmega mažoorile.
Sõna tuleneb kreeka sõnast mixolydios ('pool-lüüdia').
Sulo Wuolijoki

Isiklikku

Ta oli aastatel 1908–1923 abielus Hella Wuolijoega, neil sündis tütar Vappu, Vappu mees oli poliitik ja diplomaat Sakari Tuomioja, tema tütrepoeg on soome poliitik Erkki Tuomioja. Tema isa oli Juho Wuolijoki, ema Serafina Antintytär Lagervik, vend Wäinö Wuolijoki oli poliitik.
Narva-Jõesuu Vabadussõja mälestussammas

Narva-Jõesuu Vabadussõja mälestussammas on Ida-Viru maakonnas Narva-Jõesuus asuv Vabadussõjas langenutele püstitatud mälestusmärk.
Mälestussammas avati 24. juunil 1926.
Juunis 1941 sammas purustati.
Priit Pangsepp

Priit Pangsepp (sündinud 20. jaanuaril 1966 Kohtla-Järvel) on eesti maalikunstnik.
Ta lõpetas aastal 1985 Tartu Kunstikooli.
Ta on üks Kursi koolkonna rajajaid. Ta alustas näitustel osalemist aastal 1984. Ta on Eesti Kunstnike Liidu ja Tartu Kunstnike Liidu liige aastast 1992.
Väino Kull

Väino Kull (sündinud 8. novembril 1943 Tartus) on Eesti poliitik, Tartu linnapea 11. novembrist 1993 kuni 31. oktoobrini 1996.
Ta lõpetas aastal 1969 Tallinna Polütehnilise Instituudi insener-mehaaniku kvalifikatsiooniga.
Pärast linnapea ametist loobumist sai Kull Tartu linnavolikogu esimeheks. Ta on olnud ka linnavolikogu Reformierakonna fraktsiooni esimees ja Tartu abilinnapea ning kuulunud linna ettevõtete (sh Aura keskuse) nõukogudesse. 1990. teisel poolel juhtis ta valimisliitu "Tartu 2000", samuti oli ta Koonderakonna juhatuse liige.
Väino Kull on abielus, tema naise neiupõlvenimi on Aime Kuum.
Carolin Petit

Carolin Petit (1958 Pariis – 17. aprill 2016 Šveits) oli prantsuse helilooja ja arranžeerija, filmimuusika looja.
Ta on loonud muusikat paljudele teleseriaalidele ja dokumentaalfilmidele. Ta on kolme mängufilmi muusika autor ja mitme muusikali kaasautor. 
Petit on õppinud konservatooriumis École Normale de Musique de Paris ja Bostoni muusikakolledžis Berklee College of Music.
1995. aastal lõi Petit muusika 24-osalisele loodusfilmisarjale "Les Chroniques de l'Afrique sauvage" ('Metsiku Aafrika kroonikad'; produtsent Frédéric Lepage, režissöör Laurent Frapat). Seda sarja on näidatud televisioonis rohkem kui sajas riigis. Pärast seda Petit' ja Lepage'i koostöö jätkus, nende viimane ühisfilm sündis 2010. aastal.

Isiklikku

Tema isa Pierre Petit (1922–2000) oli helilooja, konservatooriumi direktor, kes 35 aastat juhtis École Normale de Musique de Parisi.
Teoteater

Teoteater on Tallinnas tegutsev teater. Teatri asutas 1991 Piret Viisimaa. Viisimaa on ka teatri kunstiline juht.
Teatri püsitrupis on 30 näitlejat. Hooaja jooksul annab teater umbes 80 etendust.
Ääsmäe tee

Ääsmäe tee (registrinumber 11402) on kõrvalmaantee Saue vallas Ääsmäe külas. Tee pikkuseks on 1,0 km. Tee saab alguse Ääsmäe–Hageri tee esimesel kilomeetril ja lõpeb Ääsmäe küla südames. Tee ületab ühe truubi, bussipeatusi teele ei jää. Tee alguses ristuvad temaga Ääsmäe mõisa tee ja üks Ääsmäe liiklussõlme ühendusteedest.
Tee on asfaltkattega. Tee on klassita. Liiklussagedus teel on 1000–3000 autot ööpäevas. Teel on kiiruspiirangud (50 ja 30 km/h). Tee alguses ja lõpus on valgustatud lõigud.
Maantee kattub liikluspinnaga (aadressiobjekt) Kasesalu tänav.
Agne

Agne on naisenimi.
2018. aasta seisuga oli see Eestis populaarsuselt 493. naisenimi. 1. jaanuari 2018 seisuga oli Eestis eesnimi Agne 213 naisel.
Tegevdirektor

Tegevjuht ehk tegevdirektor (inglise chief executive officer, lühendatult CEO) on asutuse või ettevõtte igapäevast tegevust juhtiv direktor. Tegevdirektor on samal ajal ka enamasti asutuse või ettevõtte peadirektor.
Organisatsiooni tegevjuhi ülesanded määrab tavaliselt organisatsiooni juhatus, olenevalt ettevõtte õiguslikust struktuurist.
Tegevdirektorid võivad olla näiteks riiklikes, kommerts- ja mittekommertsorganisatsioonides või ettevõtetes, samuti rahvusvahelistes ettevõtetes või korporatsioonides.

Kohustused

Tegevjuhi põhiülesanneteks on tähtsamate otsuste langetamine, ettevõtte ressursside haldamine ning juhatuse esimehega suhtlemine. Ülesanneteks võivad olla ka ajakirjandusega suhtlemine, ettevõtte igapäevaste toimingute korraldamine ning ettevõtte töötajate ja juhatuse juhtimine ning nende motiveerimine. Tegevjuht on isik, kes teeb olulisi otsuseid, mis hõlmavad ettevõtte kõiki valdkondi: igapäevased toimingud, turundus, arendus, rahandus, inimressursid jne. Ettevõtte tegevjuht ei pruugi olla ettevõtte omanik. Tegevjuht paneb paika ettevõtte strateegilised tegevussuunad ja määratleb turusektori. Lisaks vastutab ta firma majandustulemuste eest nagu käive, kasum ja kahjum. Tegevjuhi ametikohustused on suur- ja väikeettevõtetes erinevad. Suurettevõttes peab tegevjuht suhtlema ettevõtte nõukoguga, andma ülevaate ettevõtte strateegilisest plaanist. Lisaks peab ta suhtlema avalikkusega, looma kontakte ja suhtlema äripartneritega. Väikeettevõttes võib tegevjuhiks olla ettevõtte omanik ning sel juhul on ülesanded pigem tehnilisemad. Ta peab vastutama ettevõtte igapäevase toimimise eest, värbama töölised, määrama ülesanded, planeerima raha kasutust ja palju muud.
NHL

Varasem ajalugu

Jäähokiliiga NHL loodi 1917. aastal, kui sinna kuulus ainult viis võistkonda. Need võistkonnad olid Montréal Canadiens, Montreal Wanderers, Ottawa Senators, Toronto Arenas ning Quebec Bulldogs. Bulldogs siiski ei mänginud esimesel hooajal ühtegi mängu. Liiga presidendiks valiti Frank Calder, kes oli president kuni oma surmani 1943. aastal.
Esimene näidismäng peeti 15. detsembril 1917, kui kohtusid Montréal Canadiens ja Montréal Wanderers. Esimene ametlik kohtumine toimus siiski neli päeva hiljem, kus Montreal Wanderersi kaitsja Dave Ritchie lõi esimese värava NHL-i ajaloos. Esimene mäng lõppes Wanderersi 10–9 võiduga Toronto Arenase üle. Arenasest tuli aga esimene NHL-i klubi, mis Stanley karika finaalis võitis Vancouver Millionairesi Pacific Coast Hockey Associationist tulemusega 5–3.
Esimese väravateta mängu NHL-i ajaloos tegi Montréal Canadiensi väravavaht Georges Vézina, kes jättis Arenasi nullile hooajal 1917–1918. Vezina oli ka esimene NHL-i väravavaht, kes suutis saada edukaid söödupunkte. Pärast tema surma nimetas NHL parimale väravavahile antava autasu Vezina Trophyks.
1918–1919 hooajal finaali ei mängitud, kuna ülemaailmne grippiepideemia oli jõudnud Seattle'isse. NHL-is läks üldiselt hästi ja 10 aasta jooksul võitsid NHL-i klubid Stanley karika seitse korda.

Esimene laienemine

1924. aastal PCHA lagunes ja viimased võistkonnad sellest sarjast siirdusid Western Canada Hockey League. WCHL oli siiski lühiajaline sari, see tegutses ainult 5 aastat ja selle järel jäi ainult NHL. Victoria Cougars oli viimane klubi väljaspool NHL-i, kes võitis Stanley karika.
Nüüd liitus NHL-iga ka USA meeskondi, kuna seal ei olnud enam oma jäähokiliigat. Esimene uus meeskond oli Boston Bruins 1924–1925 hooajal. Seejärel tulid järgmistena New York Americans ja Pittsburgh Pirates ning järgmisel hooajal New York Rangers, Detroit Cougars (praegune Detroit Red Wings) ja Chicago Black Hawks (praegune Chicago Blackhawks) aasta hiljem. Ka kaks uut Kanada klubi liitus NHL-iga, Montreal Maroons ja Hamilton Tigers. 1930–1931 hooajal mängis NHL-is 10 võistkonda, kuid suure majanduslanguse tagajärjel lõpetasid tegevuse Pirates ja Americans. Ottawa Senators majandusprobleemide tõttu NHL-ist loobuma ja nii oli NHL-i 25-aastase tegevuse järel alles kuus praegust klubi, kes on saanud lisanime "Original Six". Need meeskonna olid Canadiens, Maple Leafs, Red Wings, Bruins, Rangers ja Black Hawks.
Esimesele laienemisele lisaks tehti NHL-is palju väikseimaid muudatusi 1920. aastatel. Väljakumängijate arvu vähendati kuuelt viiele ja NHL-i väärtuslikumale mängijale mõeldud Hart Memorial Trophy auhind anti esimest korda Frank Nighborile.
Surmavusmäär

Surmavusmäär ehk surmavuskordaja ehk letaalsuskordaja ehk letaalsusrisk ehk fataalsuskordaja (inglise keeles case fatality rate) on koefitsient, millega väljendatakse näiteks surmaga lõppenud haigusjuhtude arvu haigestunute arvu suhtes.

Epidemioloogias

Epidemioloogias võidakse terminiga "surmavusmäär" väljendada teatud kindla haiguse, näiteks Ebola viirushaiguse diagnoosiga uute haigusjuhtude ja sellesse haigusse surnud inimeste riski suhet.
Surmavusmäär leitakse teadaolevate haigusse surnud patsientide arvu jagamisel teadaolevate haigestunute arvuga ja väljendatakse protsentides. 
Surmavusmäär on üldine näitaja, seda ei peeta usaldusväärseks näitajaks.

Muu

Terminiga "suremus" ehk "mortaalsus" (ladina keeles mortalitas) väljendatakse surmajuhtude suhtelist hulka rahvastikus.
Ain Valdmann

Ain Valdmann (sündinud 11. veebruaril 1950 Rakveres) on Eesti kommunaalametnik.
Ta lõpetas aastal 1968 Rakvere 1. Keskkooli ja aastal 1974 Tallinna Polütehnilise Instituudi masinaehitustööstuse ökonoomika erialal.
Ta on alates 1997. aastast Tallinna Kommunaalameti juhataja.
Tallinna Kristiine Gümnaasium

Ajalugu

Kool alustas tegevust 13. veebruaril 1919 Tallinna Linna 2. Tütarlaste Gümnaasiumina. 
Aastatel 1919–1954 õppisid koolis ainult tüdrukud. Alates 1937. aastast kandis kool nime Tallinna 4. Gümnaasium, mis 1940. aastal muudeti Tallinna 4. Keskkooliks, 1941. aastal taastati nimi Tallinna 4. Gümnaasium ja 1944. muudeti taas Tallinna 4. Keskkool.
1954. aastal ühendati poisid ja tüdrukud, Tallinna 4. Keskkool ja Tallinna 22. Keskkool. 1958. aastal kolis Tallinna 4. Keskkool koolihoonest Kevade tänav 4 uude koolimajja Koidu tänaval, kus praegu paikneb Tallinna Humanitaargümnaasium. 1963. aastal kolis kool Nõmme tänavale vastvalminud tüüpkoolimajja. 
Õppeaastatel 1964/65 ja 1965/66 oli kool kaheksaklassiline. 1966/1967. õppeaastal sai kool jälle keskkooliks. Alustas tööd kaks üheksandat klassi.
1995. aastast kandis kool nime Tallinna Üldgümnaasium, 2006. aastast Tallinna Kristiine Gümnaasium.

Lennud

1939. aastal lendu ei lõpetanud.
1965–1968 lende ei olnud.
Järgmine lend ja arvult 44. oli 1969. aasta kevadel – klassijuhataja Helgi Post.
2015. aastal lõpetas kooli 90. lend.
Burundi Ülikool

Burundi Ülikool (prantsuse Université du Burundi; kuni 1973. aastani Bujumbura Ametlik Ülikool (Université Officielle du Bujumbura, U.O.B.) on ülikool Burundi pealinnas Bujumburas, riigi ainus avalik ülikool.
Põhirõhk on ametnike ettevalmistamisel.
Üliõpilasi on üle 3000.

Ajalugu

Ülikool rajati 1964. Seejuures ühendati kolm asutust – Ruanda-Urundi Agronoomiainstituut, Jesuiitide Psühholoogiainstituut ja Bujumbura Teadusinstituut.
Aastal 1973 ühendati Bujumbura Ametliku Ülikooliga õpetajaid ettevalmistav Kõrgem Normaalkool (École Normale supérieure, ENS; asutud 1965) ja ametnikke ettevalmistav Rahvuslik Halduskool (École nationale d'administration, ENA; asutatud 1972). Ülikool sai praeguse nime. Reaalselt integreeriti ENA ülikooli majandus- ja haldusteaduskonnaga 1975 ning ühinemine ENS-iga sai teoks 1977.
Aastal 1989 ühendati ülikooliga 1980ndate algul asutatud kõrgkoolid Ajakirjanduskool, Kaubanduskool (nüüd Kaubandusinstituut), Linnaplaneerimise- ja Arendamise Instituut ja Põllumajandusinstituut. Ühendamise eesmärk oli ressursside tõhusam kasutamine.
Aastal 1993 alanud kodusõda tõi kaasa üliõpilaste ja õppejõudude streigid, pausid õppetöös, õppehoonete sulgemised, õpikute ja varustuse nappuse ning õppejõudude massilise lahkumise.
Alar Varrak

Alar Varrak (sündinud 20. aprillil 1982 Jõgeval) on endine Eesti korvpallur ja korvpallitreener.
Aastatel 2012-2017 oli ta Kalev/Cramo peatreener.
Aastal 2018 oli ta Leedu klubi Alytuse Dzukija peatreener
2018 aasta augustil asus ta Eesti korvpalliliidu spordidirektori kohale
Kaubanduskeskus

Kaubanduskeskus ehk ostukeskus on hoone või hooned, kus on koos palju kauplusi ja teenindusasutusi. Kaubanduskeskuses on enamasti kaubahall(id), apteegid, rauakauplused, pangad, rõivakauplused, juuksuriteenused jne.
Ott Vallik

Ott Vallik (pseudonüüm Moritz; sündinud 4. augustil 1973) on eesti illustraator ja karikaturist.

Isiklikku

Ta on abielus kirjanik Aidi Vallikuga.
Leigeri tänav

Leigeri tänav on tänav Tallinnas Põhja-Tallinna linnaosas Kalamaja asumis. Leigeri tänav on Kungla tänavalt algav ligikaudu 55 meetri pikkune loode–kagusuunaline umbtänav.
Leigeri tänav kannab seda nime alates 15. veebruarist 1933. Tänav on nime saanud lähedal asetsevale Tõllu tänavale nime andnud mütoloogilise Saaremaa vägilase Suure Tõllu venna, Hiiumaa vägilase Leigri järgi.
Signal Iduna Park

Signal Iduna Park või Westfalenstadion on jalgpallistaadion Saksamaal Dortmundis. Staadion on Bundesligas mängiva Dortmundi Borussia koduväljak.
Signal Iduna Park ehitati algselt 1974. aastal toimunud jalgpalli maailmameistrivõistluste jaoks (valmis samal aastal, kui MM algas). Seal toimus üks alagrupi ja üks teise ringi kohtumine. 2. aprillil 1974 sai staadionist Dortmundi Borussia koduväljak ja see mahutas tol ajal ligi 54 000 pealtvaatajat.
Staadion uuendati 1992. aastal ja sinna mahub pärast remonti üle 60 000 pealtvaataja. See oli sel ajal Saksamaa suurim jalgpallistaadion. Staadionil mängiti 2006. aasta jalgpalli maailmameistrivõistluste alagrupimänge ning üks kaheksandik- ja üks poolfinaali mäng.
Dietrich Friedrich von Patkul

Dietrich Friedrich von Patkul (ka Diederich Friedrich Pattküll; surnud 10. oktoober 1710) oli Rootsi sõjaväelane (kindralmajor, 1706). 
Põhjasõja ajal oli ta 1707–1710 Tallinna asekuberner ja 1709. aastast Eestimaa kindralkuberneri Nils Strombergi kohusetäitjana Eestimaa asekuberner.
Vene kindral Baueri juhitud 20 000-mehelise väe 1710. aasta Tallinna piiramise eel lasi ta ära põletada Kristiine heinamaal asuvad hooned, et vaenlasel ei oleks kohta, kus piiramise ajaks elama asuda. Sellest hoolimata kapituleerus Tallinn 29. septembril 1710 Vene vägede ees.
Ta oli Eestimaal Taubedele kuulunud Ohekatku pandihärra ja Liivimaal Vana-Roosa (Rosenhof) mõisnik.
Tema järgi on nime saanud Patkuli trepp Tallinnas.
Sofia Rotaru

Sofia Rotaru (ukraina Софiя Михайлiвна Євдокименко-Ротару; sündinud 7. augustil 1947) on Ukraina estraadilaulja, näitleja ja ärinaine.
Rotaru repertuaaris on üle 400 laulu vene, ukraina, rumeenia, moldaavia, bulgaaria, serbia, poola, saksa, itaalia, hispaania ja inglise keeles.
Rotaru on osalenud mitmes muusikafilmis. 
Ajalehe Postimees vene väljaanne on teda nimetanud popikuningannaks. Ta on kõige kõrgemalt makstud esineja Ukrainas.
Aastal 2000 valis Ukraina Kõrgeim Akadeemiline Nõukogu Rotaru 20. sajandi parimaks Ukraina estraadilauljatariks.
Ta on valitud Tšernovtsõ linna aukodanikuks. Rotaru elab Jaltas ja Kiievis. 
Tema vanemad tulid Ukrainasse Moldovast.
Kuld-soverbiell

Kuld-soverbiell (Sowerbyella imperialis) on seeneliik. 
Ta on Eestis arvatud III kaitsekategooriasse (seisuga 2012).
Eestis võib teda leida loometsadest ja -põõsastikes.
Metsaamet

Metsaamet oli aastatel 1990–2000 Keskkonnaministeeriumi haldusalas tegutsenud valitsusasutus. Metsaameti olid ka kohalikud asutused: maakondade metsaametid.
Aastal 2000 korraldati Metsaamet ümber Keskkonnaministeeriumi metsaosakonnaks.
Toomas Trapido

Toomas Trapido (sündinud 15. aprillil 1972 Tallinnas) on Eesti poliitik. Ta on Gaia Akadeemia eestvedaja.

Haridus

Toomas Trapido lõpetas Tallinna 7. Keskkooli 1990 ning Tartu Ülikooli bioloogia erialal 1994.

Töökäik

Trapido on töötanud Jakob von Uexkülli Keskuse juhatajana 1995, Karula Rahvuspargis spetsialistina 1995–1997 ning Eestimaa Looduse Fondis puisniitude inventeerijana 1995 ja tegevjuhina 1997–2006.
Ta on tõlkinud raamatuid inglise keelest.

Poliitiline tegevus

Trapido oli Erakonna Eestimaa Rohelised liige alates 2006. aastast. Ta oli XI Riigikogu liige alates aastast 2007 ja kuulus riigikogu rahanduskomisjoni. 2011. aasta Riigikogu valimistel kandideeris ta üksikkandidaadina 3. valimisringkonnas ja sai 443 häält.
Juunis 2011 teatas ta, et astus erakonnast Eestimaa Rohelised välja.

Isiklikku

Tema isa oli spordifotograaf Isi Trapido, ema Laine Trapido (neiuna Rettau) on kopsuhaiguste arst.
Ronald Golias

Ronald Golias (4. mai 1929 São Carlos, São Paulo osariik – 27. september 2005 São Paulo) oli Brasiilia näitleja ja koomik.
Alguses töötas ta rätsepa assistendina ja kindlustusagendina. 1950. aastatel hakkas ta koomikuna esinema raadios ja televisioonis. Hiljem mängis ta kümnes filmis ja televisiooni komöödiasaadetes.
Stavropol

Ajalugu

Linn rajati 1777. aastal kindlusena Aasovi-Mozdoki kindlustatud liinil Venemaa lõunapiiri kaitseks. Stavropoli nimi on tuletatud kreeka keelest (stauropolis 'ristilinn'). Alates 1847 Stavropoli kubermangu keskus. 19. sajandil sai linnast tähtis kaubanduskeskus Põhja-Kaukaasias.
Aastani 1935 oli linna ametlik nimi Stavropol-Kavkazski. Aastatel 1935–1943 kandis nime Vorošilovsk.

Rahvastik

Elanike arv oli 2010. aasta rahvaloenduse andmetel 398 300.
2002. aasta rahvaloenduse andmetel oli Stavropoli elanikest venelasi 88,7%, armeenlasi 4,3%, ukrainlasi 1,6%, kreeklasi 0,6%, karatšaisid 0,5%, aserbaidžaanlasi 0,4% ja valgevenelasi 0,4%.
Age koobas

Age koobas on koobas Mõra jõe oru ühes paljandis; halduslikult Tartu maakonnas Kastre vallas. Koobas on arvele võetud ürglooduse objektina.
Esinduslikumaid paljandeid on jõe orus vähemalt 19. Paljandisse nr 8 on moodustunud Age koobas.
Taevakeha

Taevakeha on kosmoses asuv astronoomia poolt uuritav keha.
Taevakehad on kõik objektid, mida me Maa pealt  taevasse vaadates näeme. Enamik neist on looduslikud taevakehad, aga on olemas ka mittelooduslikud taevakehad, näiteks sputnikud, satelliidid jne.
Maale lähim looduslik taevakeha on Kuu. Meile kõige kaugemat taevakeha pole veel teada.
Kalevala rahvuspark

Kalevala rahvuspark on rahvuspark Venemaal Karjala Vabariigis. Läänes piirneb ta Soomega.
Rahvuspark moodustati 2007. Selle pindala on 744 km².
Audrey Azoulay

Isiklikku

Tema isa André Azoulay on olnud Maroko kuningate Hassan II ja Mohammed VI nõunik.
Woldemar Johann von Lauw

Woldemar Johann von Lauw (november 1712 – 26. veebruar 1786 Põltsamaa) oli baltisaksa tööstur. 
Lauw õppis Jena Ülikoolis. Hiljem teenis Vene armees. Kaotas Vene-Türgi sõjas 1737. aastal vasaku käe. 1746. aastal abiellus Woldemar Johann von Lauw Vana-Põltsamaa mõisa omaniku Heinrich Claus von Ficki (1678–1750) tütre Aurora von Fickiga (1717–1769).
Pärast Heinrich von Ficki surma 1750. aastal päris Lauw Vana-Põltsamaa mõisa. Ta asutas sinna mitmesuguseid tööstusettevõtteid: vasekoja, tärklisevabriku ja parkimiskojad, rohelise klaasi koja, portselanimanufaktuuri jms. Lisaks asutas ta Põltsamaale haigla ja apteegi ning kutsus siia 1766. aastal arstiks Peter Ernst Wilde, kes omakorda rajas siia eratrükikoja. Trükikoja omandas hiljem Lauw. 
Woldemar Johann von Lauw laskis 1770. aastatel Põltsamaa linnuse konvendihoonesse rajatud lossi varemetele ehitada uue rokokoostiilis sisekujundusega lossi. 
Tema tütar Aurora von Lauw (1756–1795) abiellus sõjaväelase Reinhold Ludwig von Patkuliga (1730–1801).
Sotsiaalne võrgustik

Sotsiaalne võrgustik ehk sotsiaalvõrgustik ehk suhtlusvõrgustik (mitte ajada segi sotsiaalmeedia kontekstis kasutatava suhtlusvõrgustikuga) on suhete võrgustik, mis ühel inimesel on teiste inimestega ja nendest inimestest moodustunud gruppidega, mis omakorda koosnevad inimestest, kel on suhted järgmiste inimestega, kes kuuluvad omakorda erinevatesse gruppidesse. 
Elu jooksul inimese sotsiaalne võrgustik muutub. Ta lõpetab suhted ühtede tuttavatega ja samas leiab uusi sõpru. Iga tuttav toob kaasa oma sotsiaalse võrgustiku ja see põimub teatud osas inimese algse võrgustikuga. Sotsiaalse võrgustiku kujunemine on seotud oskusega suhelda ja suhteid hoida.

Sotsiaalne võrgustiku seos tööturuga Eestis

Eestis toimus 1996. aastal, rääkimata 1990-ndate esimesest poolest, personali valik enamikus ettevõtetes tööandja sotsiaalse võrgustiku ehk tutvusringkonna vahendusel. Töövõtja kvalifikatsioon polnud seejuures kuigi määrav. Tänapäevaks on olulisemaks muutunud eeskätt töövõtja sotsiaalne võrgustik. Levinud arusaam, et parimad töökohad täidetakse tutvuste kaudu, peab paika vaid osaliselt. 2002. aastal tööle asunud või töökohta vahetanuist kasutas 40 protsenti tuttavate, sõprade või sugulaste abi. Samal tasemel on töötajate hinnangute kohaselt see näitaja ka täna. Uus on aga see, et tutvused soodustavad pigem kandidaatide ringi kujunemist, kujutavad aga oluliselt vähem garantiid töökoha saamisel, nagu see oli tüüpiline 1990-ndatel. Tuttavate abi vajatakse töökoha taotlejate ringi sattumiseks ja see ei välista edasist konkurssi. Eesti oludes on sotsiaalse võrgustiku tähtsus aga suur just halvemate tingimustega töökohtade täitmisel, kuhu konkurss sageli kas puudub või on piiratult avalik. Põhjus on tõenäoliselt selliste töökohtade nappuses ning vähem informeeritud (ja enamasti ka madalama kvalifikatsiooniga) töötajate elulises huvis leida mistahes töökohta. Ka väikefirmade personalivaliku praktikas on endiselt sagedane vaid tutvustel põhinev palkamine.
Mücka

Vallaosad

Mücka, Förstgen (Dołha Boršć), Förstgen-Ost ja Leipgen (Lipinki).
John Shakespeare

John Shakespeare (umbes 1530 – september 1601) oli kindasepp ja valge naha köösner, talupoeg ja hiljem ka Stratford-upon-Avoni oldermann.
Ta oli William Shakespeare'i isa.
Rutherfordi maakond (Põhja-Carolina)

Ajalugu

Rutherfordi maakond moodustati 1779. aastal Tryoni maakonna lääneosast. Maakond sai ohvitser Griffith Rutherfordi järgi.
Kailuka

Omavalitsus

Nõukogude ajal kuulus Kailuka küla Pihtla külanõukogusse.

Loodus

Kailuka ümbruses on suured kadastikud (Kailuka nõmm).

Elanike arv

2011. aasta rahvaloenduse andmetel elas Kailukas seisuga 31. detsember 2011 64 inimest, sealhulgas 34 meest ja 30 naist. Nendest 62 olid eestlased.
Aastal 1970 oli elanike arv 112.
2000. aasta rahvaloenduse andmetel elas Kailukas seisuga 31. märts 2000 75 inimest, sealhulgas 35 meest ja 40 naist. Alalisi elanikke oli 74 (35 meest ja 39 naist). Eestlasi oli alaliste elanikke seas 73 (35 meest ja 38 naist).

Asustus

Kailukas on ka suvilaid.

Majandus

Kailukal tegutsevad haljastusfirma Rassiaru OÜ ja kalandusettevõte Kärsa Rand OÜ.
Nõukogude ajal oli Kailuka Sandla sovhoosi maa-alal. Külas oli Vätta kalasadam ja kalavastuvõtupunkt, mis kuulusid Kingissepa kalakombinaadile.

Transport

Kailuka küla läbib Kuressaare–Vätta bussiliin (nr 483).

Ajalugu

Küla on esmakordselt mainitud rootslaste külana (Kauszkulle) 1520.
Taani aja algul kuulus Kailuka küla Vätta maavakusesse.

Haridus

Endises meiereihoones töötas kuni 2001. aastani Kailuka Algkool.

Kultuur ja vaatamisväärsused.

Kailuka külas on arheoloogiamälestis – kalmistu "Vareseranna kabel".
Jaan Kaplinski mainib Kailuka küla luuletuses "***Kuusikut Sa mäletad" kogust "Valge joon Võrumaa kohale".
Külas on raamatukogu.

Tuntud inimesi

Kailuka külast on pärit Tarmo Kõuts.
Miussõnsk

21. sajand

2014. aasta Ukraina kriisi ajal aprillikuus võtsid Venemaa-meelsed separatistid linna oma kontrolli alla.
8. augustil võtsid valitsusväed linna oma kontrolli alla.